Mga aktibidad han 3rd Eastern Visayas Pride Week, gin-abrehan na ha publiko
Pormal na nga gin-abrehan an selebrasyon han 3rd Eastern Visayas Pride Week pinaagi hin usa nga exhibit launching ngan Pride Run kanina nga 3:30 ngan alas 4 hin kulop ha UP Visayas Tacloban College. Upod an magkadurudilain nga mga organisasyon ha syudad han Tacloban, mag-lalansar hin 9 nga mga aktibidad para ha pag-salin urog han Pride Week. Ini nga pagselebrar han Pride Week in ginpapangunahan han UPVTC Psych Circle, organisasyon han mga estudyante hin Psychology ha UP Tacloban. Usa nga higlight hini nga selebrasyon an Pride March nga tatambungan han mga miyembro han Lesbians, Gay, Bisexuals, and Transgenders (LGBT) community ngan han ira mga alyado nga organisasyon ngan indibidwal.
Nagtikang an selebrasyon han Pride Week hadton 2016 komo usa nga aktibidad nga gin-organisa han Lesbians, Gay, Bisexuals, and Transgenders (LGBT) psychology class han Division of Social Sciences han UP Tacloban nga gintambungan gihap diri la han mga miyembro han LGBT community kundi pati na gihap an mga estudyante tikang ha magkaduru-dilain nga eskwelahan ha sakob han Tacloban ngan magkaduru-dilain nga organisasyon ngan indibidwal nga nasuporta ha katungod han mga miyembro han LGBT community.
war_Latn war_Latn war_Latn